Nos Son Nostre Montanias

Nos Son Nostre Montanias (armenio: Մենք ենք, մեր լեռները, Munenk' enk' mer lernerə) es un monumento grande al nord de Stepanakert, le citate capital del republica independente de facto de Artsakh, alsi appellate Karabakh o Karabagh. Le sculptura, finite in 1967 per Sargis Baghdasaryan, es latemente viste como un symbolo del heritage armenie del region. Illo es alsi cognoscite como tatik-papik (տատիկ-պապիկ) in armenio, que traduce como Granmatre e Grandpatre.

Le monumento es sculpite del petra volcanic tuf e depinge un homine e femina, representante le populo montaniose de Artsakh. Le sculptura es prominente in le Scuto del Republica de Artsakh.

 Controversia 

Le 29 de septembre 2023, le autoritates azerbaijanese placiava le bandiera de Azerbaijan super le monumento, le mesme die del occupation azerbaijanese de Stepanakert, post le offensivo militar in Nagorno-Karabakh initiate dece dies antea e le subsequente fuga del population armenie. Esseva exprimite preoccupationes que Azerbaijan poterea demolir le monumento. In vice, le governamento azerbaijanese se appropriava del monumento, declarante que “illo esseva construite in le citate de Khankendi in Azerbaijan in 1967 e que illo es un del multe exemplos del tolerantia de Azerbaijan verso monumentos multicultural e national-religiose”, ma etiam affirmante que le monumento habeva essite “armenisate” e que illo habeva sempre essite un symbolo azeri. 

 Vandalismo 

In novembre 2024, photos e videos esseva publicate in Telegram, un sito de rete social, revelante actos de vandalismo tanto al fronte como al dorso del monumento. Alcunes del damnos consiste in inscriptiones insultante verso le Armenios e Armenia. Le area circum le sito ha etiam essite damnificate. Le governamento azerbaijanese considera le possibilitate de demolir le monumento.

 Referentias 

Categoria:Sculptura
Categoria:Artsakh